
PËR PËRCAKTIMIN E KRITEREVE, TË PROCEDURAVE DHE TË MASËS SË NDIHMËS EKONOMIKE

Në mbështetje të nenit 100 të Kushtetutës dhe të neneve 10, 19, pika 3, 20, pika 2, 29, pika 10, e 35 të ligjit nr.9355, datë 10.3.2005 “Për ndihmën dhe shërbimet shoqërore”, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:

I. Kriteret dhe dokumentacioni për përfitimin e ndihmës ekonomike
1. Përfitojnë ndihmë ekonomike:
a) Familjet pa të ardhura ose me të ardhura të pamjaftueshme;
b) Jetimët e papunë, mbi 25 vjeç;
c) Jetimët e moshës 18-25 vjeç, të cilët nuk janë të vendosur në institucionet e shërbimeve shoqërore ose nën kujdestari;
ç) Prindërit e fëmijëve të lindur trinjakë e më shumë, që u përkasin familjeve në nevojë.
2. Kryetari i familjes, që kërkon ndihmë ekonomike duhet të paraqesë pranë administratorit shoqëror të stacioneve të ndihmës dhe shërbimeve shoqërore në bashki/komunë, ku ka vendbanimin, dokumentet e mëposhtme, së bashku me kërkesën e nënshkruar nga të gjithë anëtarët madhorë të familjes:
a) Deklaratën për gjendjen social-ekonomike të familjes, sipas mod.1, që i bashkëlidhet vendimit, e cila plotësohet nga kryefamiljari, një herë në vit, si dhe në rastet kur familja përfituese rikthehet në skemën e ndihmës ekonomike;
b) Deklaratën sipas mod.2, që i bashkëlidhet vendimit, që plotësohet, detyrimisht, çdo muaj.
c) Certifikatën e gjendjes familjare, ku shënohen data e regjistrimit në regjistrin themeltar, vendbanimi i mëparshëm dhe ndryshime të tjera të familjes;
ç) Certifikatën e pronësisë, të lëshuar nga zyra e regjistrimit të pasurive të paluajtshme;
d) Aktin e marrjes në pronësi ose në përdorim të tokës (tapinë e tokës) për zonat, ku regjistrimi i pronësisë nuk ka përfunduar ende. Pas përfundimit të regjistrimit të tokës edhe për këto zona do të jetë e vlefshme certifikata, e përcaktuar në shkronjën “ç” të kësaj pike;
dh) Vërtetimin si punëkërkues të papunë, për të gjithë anëtarët e familjes, të aftë për punë, që aplikojnë për ndihmë ekonomike. Ky vërtetim lëshohet nga zyra e punës çdo tre muaj.
3. Familjet, që kanë vendbanimin në qytet, të regjistruara në zyrat e gjendjes civile pas datës 1 gusht 1991, të cilat vendbanimin e mëparshëm e kanë pasur në fshat, duhet të paraqesin, për të kërkuar ndihmë ekonomike, përveç dokumenteve të përcaktuara në pikën 2 të këtij vendimi, edhe këto dokumente:
a) Vërtetimin e nënshkruar dhe të vulosur nga kryetari i komunës a bashkisë (që në përbërje kanë fshatrat, banorët e të cilave janë trajtuar me tokë), nga kryetari i fshatit dhe përgjegjësi i zyrës së kadastrës, ku të thuhet se këto familje nuk disponojnë tokë në pronësi, sipas vendimit të komisionit të ndarjes së tokës, meqenëse janë larguar nga vendbanimi, para datës 1 gusht 1991, për arsye pune;
b) Kopjet e librezave të punës, të noterizuara, që vërtetojnë se pjesëtarë të tyre kanë qenë të punësuar nga çasti i largimit nga vendbanimi në fshat;
c) Certifikatën e pronësisë së tokës, kur kanë përfituar tokë.
4. Nëse familjet e përcaktuara në piken 3 të këtij vendimi, kanë dokumentet e përmendura në shkronjat “a” e “b” të pikës së sipërpërmendur, kanë të drejtë të kërkojnë ndihmë ekonomike të plotë, ndërsa kur kanë dokumentet e përmendura në shkronjat “b” e “c”, kanë të drejtë të kërkojnë ndihmë ekonomike të pjesshme.
5. Kur këto familje e ndryshojnë vendbanimin, ato duhet të paraqesin, brenda 30 ditëve, në vendbanimin e ri, një dokument, ku të vërtetohet se kanë përfituar ndihmë ekonomike në vendbanimin e mëparshëm.
6. Për kushte të veçanta social-ekonomike dhe shëndetësore të familjes, administratorët shoqërorë duhet të kërkojnë edhe dokumente shtesë, si vërtetimin për frekuentimin e shkollës, vendimin e gjykatës, raportin mjekësor etj.
7. Jetimët e moshës 18-25 vjeç, që janë të papunë, përveç dokumenteve të përcaktuara në pikën 2 të këtij vendimi, duhet të paraqesin edhe kopjen e noterizuar për statusin e jetimit, sipas kërkesave të parashikuara në ligjin nr.8153, datë 31.10.1996 “Për statusin e jetimit”, të ndryshuar.
8. Familjet e invalidëve të punës, përveç dokumenteve të përcaktuara në pikën 2, të këtij vendimi, duhet të paraqesin edhe kopjen e noterizuar të vërtetimit të Komisionit Mjekësor të Caktimit të Aftësisë për Punë.
9. Administratorët shoqërorë janë të detyruar që dokumentacionin e përcaktuar në shkronjat “c”, “d” e “e” të pikës 2 të këtij vendimi, ta ruajnë për të gjithë periudhën, gjatë së cilës familja përfiton ndihmë ekonomike.
10. Përjashtohen nga përfitimi i ndihmës ekonomike familjet që kanë në përbërje edhe një anëtar të vetëm, që plotëson kushtet e mëposhtme, i cili:
a) është pronar i çdo lloj kapitali, me përjashtim të shtëpisë së banimit dhe të tokës bujqësore;
b) është ekonomikisht aktiv (punëdhënës, i punësuar ose i vetëpunësuar).
Përjashtohen invalidët e punës, të verbërit, të paaftët, paraplegjikët dhe tetraplegjikët;
c) është jashtë shtetit për çdo arsye, me përjashtim të personave, që kryejnë studime ose janë për kurim dhe të personave, pjesëtarë të familjeve, të caktuar me punë pranë përfaqësive tona diplomatike dhe organizatave ndërkombëtare;
ç) nuk është i regjistruar si punëkërkues i papunë.
Përjashtohen, anëtarët e familjeve bujqësore, invalidët e punës, të verbërit, të paaftët, paraplegjikët dhe tetraplegjikët;
d) refuzon punën e ofruar nga zyra e punësimit, si pjesëmarrja në punë e shërbime në komunitet, që organizohen nga bashkia/komuna, apo që nuk pranon të marrë pjesë në kurset e formimit profesional, kur është i aftë dhe në moshë pune;
dh) ka refuzuar të marrë tokën e dhënë me ligjin nr.7501, datë 31.8.1991;
e) nuk e tërheq ndihmën ekonomike të miratuar nga këshilli bashkiak a i komunës, brenda 6 ditëve-pune nga data e caktuar nga banka, me përjashtim të rasteve të fatkeqësisë apo sëmundjeve, të vërtetuara me dokumente ligjore;
ë) ndërmerr veprime të qëllimshme për të përfituar ndihmë ekonomike të pamerituar, që nënkupton:
- Shmangie të qëllimshme nga punësimi dhe formimi profesional;
- Dhurim spekulativ të kapitaleve;
- Ndarje spekulative e një ose disa anëtarëve të familjes pas datës 1 korrik 1993, si dhe ndarjet gjatë procesit të legalizimit të banesave në zonat informale, me përjashtim të rasteve kur ndarja ka të bëjë me një kurorë të re apo me vajzë nënë;
- Braktisje dhe mosshfrytëzim të pronave dhe të burimeve të tjera të jetës;
- Moslejimin e administratorit shoqëror ose të personave të autorizuar për auditim për verifikimin apo intervistimin e tyre në zyrë a shtëpi.


- Ndryshimin e vendbanimit, me përjashtim të rasteve për shkak të detyrës shtetërore.
11. Kanë të drejtë të kërkojnë ndihmë ekonomike të pjesshme familjet bujqësore që, në bazë të dokumenteve, kanë tokë në pronësi.
Përjashtohen ato familje që:
a) edhe pse kanë përfituar tokë sipas ligjit, nuk e disponojnë për shkak të zënies së tokës apo për probleme të ndryshme pronësie;
b) kanë zënë forcërisht tokën e dikujt tjetër;
c) kanë shitur dhe blerë tokë ose marrin dhe e japin tokën me qira.
12. Trajtohen me ndihmë ekonomike të plotë familjet që:
a) kanë marrë tokë në zonat e kripura;
b) kanë marrë tokë, por që, me vendim të Këshillit të Ministrave, është cilësuar zonë urbane, për ndërtim hidrocentralesh, ujësjellësish apo për ndonjë veprimtari tjetër.
Në këtë rast vendbanimi i ri i këtyre familjeve përcaktohet me vendim të Këshillit të Ministrave.
13. Trajtohen me ndihmë ekonomike familjet, që kanë ndryshuar vendbanimin, nga një qytet në një qytet tjetër, pas datës 1 gusht 1991, por, që në çastin e lëvizjes, kanë qenë të punësuar në vendbanimin e ri dhe, kjo gjë duhet të vërtetohet me kopjen e noterizuar të librezës së punës.
II. Procedurat për përfitimin e ndihmës ekonomike
14. Për gjendjen e familjes apo të anëtarëve të saj, që kërkojnë ndihmë ekonomike, administratorët shoqërorë, në bazë të listave, në bashki/komuna, kërkojnë informacionin e nevojshëm, nga institucionet e mëposhtme:
- Zyra e punës;
- Zyra e tatim-taksave;
- Zyra e sigurimeve shoqërore;
- Zyra e regjistrimit të pasurive të paluajtshme (hipoteka);
- Zyra e regjistrimit të automjeteve:
- Seksioni pranë bashkive (urbanistika, tregu i lirë etj);
- Inspektorati i Punës.
15. Këto institucione duhet që, brenda 10 ditëve nga marrja e kërkesës, të dërgojnë informacionin e kërkuar.
16. Administratorët shoqërorë, sa herë e kanë të nevojshëm, kërkojnë informacion shtesë nga institucionet e përcaktuara në pikën 14 të këtij vendimi.
17. Institucionet e përcaktuara në pikën 1, të këtij vendimi, janë të detyruara të njoftojnë zyrtarisht, çdo tre muaj, administratorët shoqërorë të zyrave të ndihmës ekonomike në bashki/komunë, për të gjitha ndryshimet, në regjistrat përkatës.
III. Masa e përfitimit të ndihmës ekonomike
18. Masa e ndihmës ekonomike të plotë mujore, nga fondet e Buxhetit të Shtetit, përcaktohet në bazë të strukturës së familjes, si më poshtë vijon:
a) Për kryefamiljarin shuma 2600 (dymijë e gjashtë qind) lekë në muaj;
b) Për anëtarët e familjes në moshë pune e lart shuma 2600 (dy mijë e gjashtë qind) lekë në muaj;
c) Për çdo anëtar tjetër të familjes, në moshë pune shuma 600 (gjashtë qind) lekë në muaj.
ç) Për çdo anëtar tjetër të familjes nën moshë pune (deri 18 vjeç) shuma 700 (shtatë qind) lekë në muaj.
19. Masa e plotë e ndihmës ekonomike, pavarësisht nga përbërja e familjes, nuk mund të jetë më lartë se 7000 (shtatë mijë) lekë në muaj.
20. Masa e ndihmës ekonomike për prindërit e çdo fëmije, të lindur trinjak apo më shumë, është 3000 (tre mijë) lekë në muaj. Kjo ndihmë ekonomike përfitohet deri në mbarimin e arsimit të detyrueshëm, por jo më shumë se 18 vjeç.
21. Masa e ndihmës ekonomike për çdo jetim, të përcaktuar në shkronjat “b” e “c” të pikës 1 të këtij vendimi, është 3000 (tre mijë) lekë në muaj.
22. Masa e ndihmes ekonomike mujore, të pjesshme llogaritet si diferencë ndërmjet nivelit maksimal të ndihmës mujore të plotë dhe të ardhurave faktike, që siguron familja.
Në këtë rast në të ardhurat përfshihen:
a) Të ardhurat nga veprimtaria ekonomike;
b) Të ardhurat nga çdo sistem i mbrojtjes sociale (shtetërore, private ose individuale), me përjashtim të të ardhurave, që marrin invalidët e punës, paraplegjikët e tetraplegjikët, të verbërit, prindërit e fëmijëve trinjakë e më shumë;
c) Të ardhurat nga çdo lloj kapitali;
ç) Të ardhurat nga toka (sipas kategorive të saj, që sigurohen nga bimët e arave, vreshtat, ullishtet, pemëtaria, me përjashtim të tokës në proces shkripëzimi), të cilat llogariten sipas koeficientëve të mëposhtëm:

	Kategoritë e tokës

	Emërtimi
	I
	II
	III
	IV
	V
	VI
	VII
	VIII
	IX-X

	Koeficientët e të ardhurave lekë/m2 në vit
	9
	8
	7
	7
	5
	5
	4
	4
	3



d) Të ardhurat nga blegtoria, të cilat ndryshojnë sipas zonave, e që  llogariten sipas koeficientëve të mëposhtëm:

	Në zonat fushore
Të ardhurat nga 1 lopë =15 dele/dhi=3dosa =5 gica = 20 zgjoje
bletësh =22 500 lekë/vit

	Në zonat kodrinore
Të ardhurat nga 1 lopë = 12 dele/dhi = 3 dosa = 5 gica = 20 zgjoje
bletësh = 18 000 lekë/vit

	Në zonat malore
Të ardhurat nga 1 lopë = 10 dele/dhi = 3 dosa = 5 gica = 20 zgjoje
bletësh = 13 000 lekë/vit



23. Nuk përfitojnë ndihmë ekonomike familjet, të cilat, pas llogaritjeve me koeficientët e mësipërm, marrin deri në 800 (tetëqind) lekë në muaj.
IV. Kushtëzimi i ndihmës ekonomike me punë e shërbime në komunitet
24. Bashkitë/komunat kanë të drejtë, që përfitimin e ndihmën ekonomike ta kushtëzojnë me punë e shërbime në komunitet. Projektet për kushtëzimin e kësaj ndihme me punë apo shërbime në komunitet mund të jetë me kohë të plotë pune ose me kohë të pjesshme pune, për disa ditë në muaj.
25. Bashkitë/komunat përcaktojnë fushat dhe përparësitë, ku do të zbatohen projektet për punë komunitare apo për shërbime shoqërore.
26. Këshilli bashkiak ose i komunës miraton një herë në katër muaj:
a) projektet e punëve komunitare apo të shërbimeve shoqërore, me kohë të plotë pune;
b) listën e personave, që do të marrin pjesë në zbatimin e projekteve, me kohë të plotë pune;
c) objektet ku do të ndërhyet;
ç) kalendarin dhe vëllimin e punimeve për projektet, me kohë të pjesshme pune (disa ditë në muaj).
27. Nuk përfshihen në punë komunitare personat me aftësi të kufizuar, të përhershme apo dhe të përkohshme, si dhe ato mbi moshë pune, të cilët nuk kanë mundësi për të kontribuar në këto punë e shërbime në komunitet. Në këtë rast familjet e tyre vazhdojnë të përfitojnë ndihmë ekonomike, e cila llogaritet sipas pikës 18 të këtij vendimi.
28. Masa e pagesës së personave, pjesëmarrës në projektet e punëve e të shërbimeve në komunitet, me kohë të plotë pune, nuk duhet të jetë më e vogël se paga minimale në shkallë vendi.
29. Fondet e nevojshme per pagesën e pjesëmarrësve në këto projekte të sigurohen nga:
a) fondi i ndihmës ekonomike, që llogaritet sipas strukturës së familjeve pjesëmarrëse në këto projekte, por jo më shumë se 7000 (shtatë mijë) lekë në muaj;

b) të ardhurat e bashkisë/komunës, për pjesën tjetër të fondit, deri në nivelin e pagës minimale, si dhe për detyrimin për plotësimin e pagesës së kontributit si punëdhënës.
30. Familjet që marrin pjesë në këto projekte, pas përfundimit të projektit, kanë të drejtë të riaplikojnë për përfitimin e ndihmës ekonomike, sipas kritereve të legjislacionit në fuqi.
31. Për punë e shërbime me kohë të pjesshme, disa ditë në muaj, ftohen në punë komunitare të gjithë anëtarët e aftë për punë të familjeve, që kërkojnë ndihmë ekonomike. Këto projekte mund të organizohen në bazë komune ose njësie bashkiake, por edhe në njësi më të vogla, në bazë fshati etj.
32. Këshilli bashkiak apo ai i komunës miraton listën e personave, që do të marrin pjesë në punë komunitare.
33. Masa e ndihmës ekonomike për familjet, që kryejnë punë e shërbime në komunitet, me kohë të pjesshme, llogaritet sipas strukturës së familjes, por, në asnjë rast, nuk mund të jetë më shumë se 7000 (shtatë mijë) lekë në muaj.
34. Njësitë e qeverisjes vendore, që kushtëzojnë shpërndarjen e ndihmës ekonomike me punë a shërbime në komunitet, raportojnë, përpara nisjes së projektit, në zyrën rajonale të shërbimit social shtetëror për:
a) përshkrimin e gjendjes social-ekonomike në periudhën pararendëse;
b) kategorizimin e familjeve, përfituese të ndihmës ekonomike;
c) numrin e familjeve dhe të anëtarëve të aftë për punë, të cilët mund të kontribuojnë për punë e shërbime në komunitet;
ç) numrin e familjeve, të personave me aftësi të kufizuar dhe për ato mbi moshë pune, të cilët nuk kanë mundësi për të kontribuar, për punë e shërbime në komunitet.
35. Njësitë e qeverisjes vendore, që kushtëzojnë shpërndarjen e ndihmës ekonomike me punë e shërbime në komunitet, vënë në dijeni zyrën rajonale të shërbimit social shtetëror për rezultatin e arritur nga punët dhe shërbimet komunitare, si dhe për administrimin e ndihmës ekonomike.
36. Fondet e ndihmës ekonomike nga Buxheti i Shtetit përdoren vetëm për programin e ndihmës ekonomike. Këto fonde nuk përdoren për pagesën e sigurimeve shoqërore dhe të detyrimeve të tjera në rastet e aplikimit të projekteve të kushtëzimit të ndihmës ekonomike me kohë të plotë.
37. Ngarkohen të gjitha organet e administratës shtetërore dhe njësitë e qeverisjes vendore, bashki/komuna dhe qark, për zbatimin e këtij vendimi.
38. Ngarkohen Ministria e Punës, Çështjeve Sociale dhe Shanseve të Barabarta dhe Ministria e Bujqësisë, Ushqimit dhe Mbrojtjes së Konsumatorit të nxjerrin udhëzimet e nevojshme në zbatim të vendimit.
39. Vendimet nr.113, datë 31.3.2002 “Për ndihmën ekonomike” dhe nr.758, datë 13.11.2003 “Për pilotimin e shpërndarjes së ndihmës ekonomike të kushtëzuar me punë dhe shërbime në komunitet” të Këshillit të Ministrave, shfuqizohen.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 janar 2006.

Kryeministri
Sali Berisha

Mod.1

DEKLARATE E GJENDJES EKONOMIKE DHE SOCIALE TE FAMILJES
Viu

Kryefamiljari e
Emuri Atesia Mbiemri

Numri i Sigurimit Shoqeror ___~~  Numrii \netareve te familjes

Adresa e Banimit R

Numri i dokumentit te identitikimit___

TE ARDHURAT QE SIGURON FAMILJA

1. Te Ardhura Nga Veprimtaria Ekonomike
(punesimi, vetepunesimi. pune e parregjistruar. pune prane nje anetari te vetepunesuar te familjes.
biznesi i vogel privat, te tjera...)

(Uoji i veprimtarise ckonomike ge krvejne anetaret ¢ familjes)

Te Ardhurat . leke ne muaj

2. Te Ardhuart Nga Sistemi i Sigurimeve Shoqerore
(pension plegerie. pension invaliditeti, pension familjar. pensione te tjera. pagese papunesie etj...)

(lloji i pensionit ose pagesa ¢ papunesise ge perfiton personi apo familja)

Te Ardhurat _~ leke ne muyj

3. Te Ardhurat nga Emigracioni PO [ JO

Te Ardhurat ~  lekene muy

4.Te Ardhurat nga Letrat Me Viere (Bono. Aksione. Obligacioney [T D D

Te Ardhurat

leke ne muaj

3. Te Ardhura nga Depozita ne Banke (Brenda. Jashte Vendity PO O
Te Ardhurat __ leke ne muaj
6. Trashegimi ne Vlere Monetare (Brenda. Jashte Vendit) PO[TS JO ™

